Noag was 'n Albino! - Stormfront
Noag was 'n Albino!
04-21-2005, 11:17 AM #1
Moontlike werkgewers klink oor die telefoon bë?ndruk deur mnr. Motsamai Kgathole.
Hy het immers sy eksamen vir registrasie as veiligheidswag met vlieënde vaandels geslaag én hy kan 'n hele paar tale praat. Maar wanneer Kgathole vir 'n onderhoud gaan, is daar 'n hele rits verskonings hoekom hy nie aangestel kan word nie.
Kgathole het albinisme en ná tien jaar van demokrasie word hy en ander albino's steeds aan die kleur van hul vel geoordeel.
'n Papierspoor deur Suid-Afrikaanse koerante vertel die verhale van Kgathole, Terry France en Willem Maries wat as gevolg van albinisme nie werk kon kry nie.
"Diskriminasie breek ons selfvertroue af en tas ons selfbeeld aan. Gevolglik kan albino's nie hul volle potensiaal bereik nie," het Maries vroeër aan 'n koerant gesê.
Sy woorde word deur me. Nomasonto Mazibuko, voorsitter van die Albinismevereniging van Suid-Afrika, geëggo: "Ons wil ook deel van die reënboognasie wees."
Die Albinismevereniging is in 1991 gestig om onkunde oor die toestand te beveg en het digby 400 lede.
Hul stryd om gelyk heid word deur allerlei mites en bygelowe gepootjie. Een van die algemeenste is dat mense met albinisme nie doodgaan nie, maar eenvoudig verdwyn.
Nog 'n algemene bygeloof is dat mense met albinisme rooi oë het. Dis nie waar nie: Die meeste se oë wissel tussen 'n dowwe grys en blou of bruin. Die rooiheid kan slegs in sekere ligtoestande gesien word.
Dit is ook glad nie waar dat mense met albinisme verstandelik gestrem is nie. Met hul intelligensie skort daar niks nie.
In die 19de eeu is die teorie versprei dat lyers met oop oë slaap. Dit was 'n gevolg van die publiek se beheptheid met "menslike fratse".
Die vroegste verwysing na iemand met albinisme is in die Dooie See-boekrolle. In die Boek van Henog word geskryf dat Noag klaarblyklik met 'n besonder wit vel en hare gebore is.
Só wit dat Noag se pa, Lameg, sy vrou van 'n verhouding met 'n gevalle engel verdink het, skryf LunaEterna, self 'n albino, op haar webwerf.
In ander kulture, soos onder die Indiane en sekere Suidsee-stamme, word mense met albinisme óf as boodskapdraers van goddelike wesens óf as die manifestasie van sonde in die stam beskou. Die Indiane noem hulle "kinders van die maan".
Die woord "albino" is klaarblyklik eerste deur Portugese seevaarders gebruik wat mense met albinisme in Afrika teëgekom het.
Die 19de eeu was 'n draaipunt in die behandeling van mense met albinisme in die Weste. Voorheen het mense met albinisme 'n hoë status geniet, want hul wit velle was 'n teken dat hulle nie in die son hul brood en botter hoef te verdien het nie. Maar in die laat 1800's is hulle toenemend as fratse beskou.
Die Lucasies, 'n familie met albinisme, is in 1857 deur Phineas Barnum in Amsterdam "ontdek". Hy het hulle volgens internetbronne saamgevat na die VSA, waar hulle in 'n Broadway- museum "uitgestal" en poskaartfoto's van hulle verkoop is.
Albinisme is oorerflik. Die nasionale organisasie vir albinisme en hipopigmentasie (NOAH) in die VSA verduidelik op sy webwerf dat gene die bloudruk is wat die liggaam opdragte gee om te funksioneer en dat almal twee stelle daarvan het.
By albinisme is die gene betrokke dié wat aan die vel, oë en hare voorskryf hoe om melanien-pigment te vervaardig.
As mense een normale kopie van 'n geen en 'n gewysigde een erf, sal hulle steeds een bloudruk hê wat genoeg inligting bevat om pigment te vervaardig.
Albino's het egter die albinisme- geen van albei ouers geërf om pigment te vervaardig. Dit word outosomaal-
resessiewe oorerflikheid genoem.
Okulokutane albinisme (die vel, hare en oë is aangetas) en okulêre albinisme (net die oë is aangetas) is die hoofkategorieë waarin die toestand verdeel word.
Sowat een uit elke 70 mense is draers van 'n albinisme-geen. Sou 'n draer met nog 'n draer trou, is daar een kans uit vier dat 'n kind met albinisme gebore sal word.
Albinisme kom onder alle rasse voor; dit is net opvallender onder sekere bevolkingsgroepe. Ongeveer een uit 17 000 mense wêreldwyd word geraak, maar onder die swart bevolking in Suid-Afrika is die syfer een uit 3 900.
Met die snelle ontwikkeling van genetika-kennis sedert die 1990's kan navorsers deesdae veranderinge in ge ne wat albinisme veroorsaak, haarfyn uitwys.
Dié veranderinge word egter volgens die Internasionale Albinisme- sentrum in Minnesota nie altyd op presies dieselfde plek aangetref nie en daarom kan draers nie vooraf gë?dentifiseer word nie.
In die meeste gevalle is 'n oogtoets voldoende om 'n diagnose te doen.
Albinisme is nie 'n doodsvonnis nie. Hoewel daar nie 'n kuur is nie, kan lyers met die regte voorsorgmaatreëls vol en produktiewe lewens lei.
Uit inligting op die internet blyk dit dat daar in rolprente soos Cold Mountain, The matrix, The firm en die Bond- fliek Die another day 'n patroon van die vernederende uitbeelding van mense met albinisme voorkom.
Albino-karakters in die flieks word as boos of eienaardig geskets en dit dra by om die stigma oor die toestand te versterk.
Dié neiging kom ook voor in strokiesprente en boeke soos Dan Brown se topverkoper The Da Vinci code en H.G. Wells se The invisible man.
Die negatiewe media-uitbeelding van mense met albinisme is nog 'n struikelblok in lyers se weg tot aanvaarding - dit dra by tot die geneigdheid dat ander hulle as fratse sien.
Gelukkig is daar op sekere gebiede 'n ommeswaai te bespeur. Pieter Hugo het onlangs aan FotoGrafia, 'n prestigeryke fotofees in Rome, deelgeneem. Sy lewensgroot foto's van mense met albinisme was só suksesvol dat dit glo binnekort in boekvorm verskyn.
Die Pretoriase fotograaf Hannah Paton het verlede jaar op die Aardklop- kunstefees in Potchefstroom 'n multimedia-vertoning oor albinisme genaamd None like me! aangebied.
Sy het vroeër aan Beeld gesê sy hoop haar projek sal mense uitdaag om mekaar se andersheid te respekteer. "En dat mense sal gaan dink oor hul eie tekortkomings, want elkeen van ons het 'n stukkie albinisme binne ons wat onsigbaar is vir die buitewêreld."
Last edited by Vryheid en Reg; 04-21-2005 at 12:28 PM.
04-21-2005, 11:57 AM #2
Re: Noag was 'n Albino!
ROFFFFFFFFFFFFFFLOOOOOLLLLLLLLLLLLLLLLLLLL :jump :jump :jump
05-04-2005, 05:10 AM #3
Hierdie onsin, en ander wat ook versprei word oor Bybelse karakters en bybel dinge is eintlik, 'n enorme kompliment vir wat die waarheid is. Die afkraking van hierdie ouens, moet eerder gesien word, as 'n bevestiging van wat mens in glo.
Eerder as om kwaad te raak, moet mens bly raak ,want dan weet jy wat jy glo, is reg.
Albino blacks. Quejumpingafghan General Down Under Discussion 30 04-04-2012 02:43 AM
Page generated in 2.85513 seconds with 13 queries